Qaysi GPS-navigatorlar O‘zbekistonda foydalanish uchun eng qulay?

Maps.me foydalanuvchilar tomonidan O‘zbekistonda foydalanish uchun eng qulay GPS-navigator deb topildi. Undan keyingi o‘rinlarni Waze va Navitel egalladi, deb xabar bermoqda “Mobinfo.uz”.

“Potrebitel.uz” da bo‘lib o‘tgan O‘zbekistonda foydalanish uchun eng qulay GPS-navigator masalasi bo‘yicha muhokamada turli qiziqarli va foydali fikrlar bildirilgan.
Internetga bog‘lanishni talab qiluvchi va internetsiz ishlovchi navigatorlar hamda pulli va bepul navigatorlar bahslar markazida bo‘lgan. Muhokamaning har bir ishtirokchisi o‘z tajribasi haqida gapirib, eng yaxshi navigatorni aytgan. Ishtirokchilarning har bir ijobiy tavsiyasi uchun dastur bir balldan qo‘lga kiritgan.